kardosdrur/scandi-wiki huggingface dataset:
Jesper Christjansen

Jesper Christjansen (født 29. december 1987) er en dansk fodboldspiller, der spiller for den færøske klub NSÍ Runavík. Jesper Christjansen spiller midtbane.

Karriere

Brøndby IF 
Jesper Christjansen blev hentet til klubben fra barndomsklubben Skovlunde IF som første års ynglinge. I Brøndby IF blev han kåret til årets ynglinge spiller og gjorde det godt, hvorfor han blev rykket op på u-21 holdet. Jesper Christjansen blev endvidere udnævnt til anfører på u-21 holdet, hvor han blev trænet af Peer F. Hansen. Som en del af de bærende kræfter på u-21 holdet indgik Jesper Christjansen i træningen med Superligaholdet og blev udtaget til en række kampe under ledelse af Tom Køhlert.

Lolland Falster Alliancen 
I 2009 blev Jesper Christjansen hentet til Lolland Falster Alliancen.

Boldklubben Frem 
Jesper Christjansen skiftede i 2009 til Frem. Jesper Christjansen spillede som fast mand i startopstilling og blev efter sæsonen nomineret til året spiller.

Hvidovre IF Fodbold 
I 2010 efter Frems konkurs blev Jesper Christjansen enig med Hvidovre.

Brønshøj BK 
Bo Henriksen, træner i Brønshøj, hentede i slutningen af 2011 Jesper Christjansen til klubben.

Lyngby Boldklub 
Den 12. juni 2014 offentliggjorde Lyngby BK på deres hjemmeside, at de havde skrevet under med Brønshøjs midtbanespiller. Jesper skrev under på en 2-årig kontrakt.

Referencer

Eksterne henvisninger 

Fodboldspillere fra Brøndby IF
Fodboldspillere fra Lolland-Falster Alliancen
Fodboldspillere fra Boldklubben Frem
Fodboldspillere fra Hvidovre IF
Fodboldspillere fra Brønshøj Boldklub
Fodboldspillere fra Lyngby Boldklub
Sjøholt

Sjøholt er administrationsbyen i Ørskog kommune i Møre og Romsdal fylke i Norge. Byen har 1.302 indbyggere (2012) og ligger ved Ørskogvika i Storfjorden på Sunnmøre.

Sjøholt er et trafikknudepunkt, hvor Europavej 39, fra Romsdal over Ørskogfjellet møder Riksvei 650 langs nordsiden af Storfjorden. Gennem Sjøholt går Europavej 136 (E136), en europavej som går fra Ålesund gennem Romsdalen til Dombås hvor den møder E6. Mellem Spjelkavik og Brastad, i Vestnes kommune, følger den samme tracé som E39. Der er ca. 30 km til Moa og 40 km til Ålesund centrum. 10 km i nordvestlig retning ligger Skodje, 25 km i sydøstlig retning ligger Stordal og i nordøstlig retning til Vestnes centrum er der ca. 25 km.

Eksterne kilder/henvisninger 

 Digitalt fortalt: «Gamlekaia på Sjøholt» (skrevet af Tore Gjære, Ørskog) (besøgt 2. april 2012)

Ørskog
Byer i Møre og Romsdal
Grimm (flertydig)

Grimm er et efternavn, der henviser til blandt andre:

 Friedrich Melchior Grimm (1723–1807) – tysk forfatter og diplomat
 Herman Grimm (1828–1901) – tysk forfatter og kunsthistoriker
 Jacob Grimm (1785–1863) – tysk filolog og litteraturhistoriker
 Ludwig Emil Grimm (1790–1863) – tysk maler og raderer
 Wilhelm Grimm (1786–1859) – tysk filolog og litteraturhistoriker

 Grimm (tv-serie) – amerikansk tvserie

Se også 
 Grimm (efternavn)
 Brødrene Grimm

Efternavne
Herman Grimm

Herman Friedrich Grimm (født 6. januar 1828 i Kassel, død 16. juni 1901 i Berlin) var en tysk forfatter, søn af Wilhelm Grimm. 

Grimm drev oprindelig juridiske studier i Bonn og Berlin, men opgav efterhånden disse for at dyrke filologi og historie. I 1872 blev han knyttet til universitetet i Berlin som professor i kunsthistorie. Han trådte første gang frem i litteraturen med dramaet Armin (Leipzig 1851), der efterfulgtes af digtningen Traum und Erwachen, sørgespillet Demetrius, Novellen og romanen Unüberwindliche Machte. I sine forskellige bind Essays samlede han en række karakteristikker og litterære kunstanalyser, medens han i Leben Michelangelos (Hannover 1862—63, 1—2) leverede sit kunsthistoriske hovedværk, der udvikler sig til et med rig lærdom udført karakterbillede af renaissancens dage. Af hans øvrige arbejder må — foruden hans Homerstudier i Homer (Berlin 1890—95, 1—2) — især nævnes hans biografisk-kritiske værk Goethe, oprindelig forelæsninger ved universitetet i Berlin. Dette har vundet vid udbredelse og foreligger i en halv snes oplag.

Kilder 

 

Kunsthistorikere fra Tyskland
Litteraturhistorikere fra Tyskland
Faglitterære forfattere fra Tyskland
Dramatikere fra Tyskland
Digtere fra Tyskland
Novelleforfattere fra Tyskland
Romanforfattere fra Tyskland
Tysksprogede forfattere
Tyskere i 1800-tallet
Personer fra Kassel
Ansatte ved Humboldt-Universität zu Berlin
Ludwig Emil Grimm

Ludwig Emil Grimm (født 14. marts 1790 i Steinau ved Hanau, død 4. april 1863 i Kassel) var en tysk maler og raderer, broder til brødrene Grimm.

Grimm lærte raderer- og kobberstikkerkunst under Hess i München, deltog i frihedskrigen, virkede derefter i München og blev 1832 professor ved Kassels akademi. Han malede religiøse billeder (selvportræt 1815), og adskillige portrætter, af blandt andre digteren Clemens Brentano, og udførte et par hundrede gode raderede blade; 1840 udgav han en samling af sine raderinger: Die Märchenerzählerin (med supplement 1854).

Kilder 

 

Malere fra Tyskland
Raderere
Grafikere fra Tyskland
Tyskere i 1700-tallet
Tyskere i 1800-tallet
Rentemestervej



Rentemestervej, indtil 1930 H.C. Jensens Vej, er en gade i den københavnske bydel Bispebjerg. Gaden er øst-vest gennemgående i kvarteret Nordvestkvarteret.

Gadens udbredelse og navngivning
Gaden forløber fra den tidligere Lygten Station/Ringbanen, ca. 1,4 kilometer, til Utterslev Kirke.

Indtil 1930 hed gaden H.C. Jensens Vej, herefter omdøbt til nuværende Rentemestervej.

Gaden fra øst til vest
Rentemestervej har sit afsæt i Lygten, krydser Frederiksborgvej og Tomsgårdsvej og slutter i krydset med Sokkelundsvej og Utterslev torv.

Ejendommen nummer 14 er fredet, det er Nielsen og Jespersens (siden NJ Plast) plastvarefabrik fra 1934. I nummer 25 ligger MillFactory, tidligere Werner Studio. Lige vest for krydset med Tomgårdsvej ligger Kulturhuset BIBLIOTEKET, det grænser op til Ungdomshuset på Dortheavej 61. Boligejendommen på hjørnet af Smedeholmen er tegnet af Emanuel Monberg. Gaden afslutter ved Utterslev Kirke.

Øvrige aktiviteter i gaden

Tidligere havde Glud & Marstrand en emaljevarefabrik i gaden som bl.a. producerede Madam Blå kaffekander. Ligeledes har legetøjsfabrikken Tekno haft til huse her.

Geodatastyrelsen og Danmarks Miljøportal har til huse i nummer 8.

Eksterne henvisninger

Karen Grubbe, Rentemestervej 14, 2004

Noter

Bispebjerg
Gader i København
Euthalia leechi

Euthalia leechi er en sommerfugleart som blev beskrevet af Charles Oberthür 1907. Euthalia leechi indgår i slægten Euthalia og familien takvinger. Ingen underarter kendes.

Kilder 

Takvingefamilien
Wiener Werkstätte

Wiener Werkstätte var en østrigsk organisation bestående af arkitekter og kunsthåndværkere grundlagt 1903 med Josef Hoffmann og Koloman Moser (1868-1918) som centrale bidragydere. Formålet var at styrke kunsthåndværket og lægge grundlaget for en samlet udformning af menneskets liv og virke. Wiener Werkstätte havde sit udspring i Wiener Secession og var inspireret af den engelske Arts and Crafts movement.

Wiener Werkstätte havde eget varemærke og 100 ansatte allerede i 1905. Karakteristisk for enkeltgenstande og hele interiører var en geometrisk klar hovedform som pegede frem mod funktionalismen. 

Wiener Werkstätte byggede på en idé om at forbedre hverdagen gennem formgivning. Den klarede i mindre grad end Arts and Crafts-bevægelsen at nå ud til folket. Produktionen var præget af kunsthåndværk og høj kvalitet. Resultatet blev en eksklusiv produktion forbeholdt de mest velstående. Et eksempel er Palais Stoclet i Bruxelles, tegnet af Josef Hoffmann; det regnes som et af virksomhedens hovedværker. Paladset er en af 1900-tallets mest eksklusive og kostbare boliger opført for den belgiske ingeniør og finansmand Adolphe Stoclet. Det er siden 2009 på UNESCOs Verdensarvsliste.

Wiener Werkstätte blev opløst i 1932 på grund af dårlig økonomi.

Kilde 
 Wiener Werkstätte fra Snl.no, Store norske leksikon. Hentet 7. april 2014. Artiklen er til "fri gjenbruk".

Referencer

Eksterne henvisninger 

 Wiener Werkstätte  hos Woka.com
 "Wiener Werkstätte" hos TheViennaSecession.com



Kunsthåndværk
Kunsthistorie
Werkstætte
Etableret i 1903
Ophørt i 1932
А

Det kyrilliske bogstav А (a) er det første bogstav i det kyrilliske alfabet og svarer til det latinske bogstav A. Det tidlige navn var азъ (azǔ), som betyder "I".

Kyrilliske bogstaver
Forenede Demokrater

Forenede Demokrater (FD) er et lille dansk politisk parti, der opstillede ved Kommunalvalget i 2013. Dette skete de fleste steder med partibogstavet J.

Opstod under Lærerlockouten 2013  

Det nye parti Forenede Demokrater (FD) opstod som en følge af Lærerlockouten 2013. 
Meningsmålinger viste, at de tre daværende regeringsparter (SF, socialdemokrater og radikale) gik markant tilbage blandt lærerne under konflikten. 

Under lockouten i april 2013 tog en gruppe lærere initiativ til at starte Forenede Demokrater, der skulle være et dansk centrum-venstre parti .
 
I første omgang blev der oprettet en facebookgruppe, der pr. 1. juni 2013 havde 1.900 medlemmer .

Partiets første generalforsamling fandt sted i Odense den 9. juni 2013 .

Indsamling af vælgererklæringer 
Den 29. maj 2013 godkendte Valgnævnet under Økonomi- og Indenrigsministeriet, at Forende Demokrater indsamler vælgererklæringer med henblik på at blive opstillingsberettiget til Folketinget.

Valget i 2013 
Ved kommunalvalget i november 2013 opstillede Forenede Demokrater kandidater til en række kommunalbestyrelser. Ingen af partiets kandidater blev valgte. 

Partiet opstillede med partibogstavet J i Assens, Frederikshavn, Kalundborg, Morsø og Thisted, mens det i Helsingør fik tildelt bogstavet Y. I Københavns Kommune, hvor der var flere lister end bogstaver til rådighed, fik partiet 04 som "partibogstav". 

I Randers opstillede Majken Vestergaard (næstformand for Forenede Demokrater i Østjylland) på en fælles liste (Velfærdslisten ).

Noter

Kilder og eksterne henvisninger 
•	Forenede Demokraters hjemmeside  

Politiske partier i Danmark
Etableret i 2013
Guitars - the Museum

Guitars – the Museum (i folkemunde kaldet Guitarmuseet) er et museum beliggende i den tidligere  Vasaskole i det centrale Umeå, det huser også en rockklub, en restaurant, en musikforretning og en pladebutik. Museet blev indviet i slutningen af januar 2014, i forbindelse med åbningen af kulturhovedstadsåret i Umeå. 

Museet drives i et fælles selskab under ledelse af personerne bag musikforretningen 4Sound og rockklubben Scharinska, (som beholdt det navn selv om den flyttede fra den Scharinske villa till Vasaskolen), som også i høj grad ligger bag satsningen på et guitarmuseum. Umeå kommune har støttet satsningen på et guitarrmuseum dels gennem renovering og tilpassning af lokalerne, dels med en årlig medfinansiering på 2,4 millioner svenske kroner i årene 2014–2015.

Samlingerne
Museets samlinger består primært af elguitarer fra 1950'erne og 1960'erne, samt et mindre antal elbaser, forstærkere og andet med forbindelse til elguitarens historie. Alt er blevet samlet ind af brøderne Mikael og Samuel Åhdén, fra 1970'erne og fremad, men samlingen har ikke tidligere været vist for offentligheden i sin helhed.

Blandt de mere eksklusive guitarer i samlingen findes en Gibson Flying V fra 1958, en Les Paul fra 1960 og en Fender Broadcaster fra 1950. Med sine rundt regnet 500 guitarer har museet allerede opnået international opmærksomhed, og er blandt andet blevet kaldt verdens største af sin slags. 

Udover museets egne samlinger er der også plads til midlertidige udstillninger. I forbindelse med indvielsen blev udstillingen Umeå – The European capital of hardcore 1989-2000 vist i samarbejde med Folkrörelsearkivet.

Kilder

Eksterne henvisninger 
 Guitars – the Museum
 The Guitarist, October 2013: "Building the dream" (pdf)
 Umea.se: "Den hemliga gitarrsamlingen" 

Musikhistorie
Museer etableret i 2014
Museer i Sverige
Underholdningshistoriske museer og samlinger
Kultur i Umeå
Bygninger, konstruktioner og anlæg i Västerbottens län
A-Cat

A-Cat er en sejlbåd (katamaran), som er specielt designet til kapsejlads med en-mands besætning.

En A-Cat skal veje mindst 75 kg, ikke overstige 5,59 meter lang, op til 2,3 meter bred og har et maksimal sejlareal på 13,94 kvm.

Et minimum af design regler for længde, bredde og sejlareal har gjort det muligt for mange designere til at udvikle håndværk med usædvanlige resultater. Moderne materialer såsom kulfiber, kevlar og glasfiber bruges til masseproduktion af skrog og master. Hastigheder på over 24 knob (44 km/t) er nået.

A-Division-Catamaran-class  blev 1956 skabt som en fri konstruktion klasse af den daværende "International Yacht Racing Union" i England.

Eksterne links 
 Internationella A-Cat Förbund. 

Sejlbåde
Flerskrogsjoller
Skibstyper
Brattøra

Brattøra er en bydel i Trondheim i Sør-Trøndelag. Brattøra er adskilt fra fastlandet med et lavvandet område og var fuldstændig under vand i middelalderen da havniveauet var højere dengang. Området er i dag forbundet til fastlandet ved hjælp af landfyldninger, hvilket gør det diskutabelt, om området kan betragtes som en ø.

Bydelen er vinteren 2013-2014 Trondheims største byggeprojekt med en relativt stor byggemasse under opførsel. Nordens største konferencehotel åbnede her i 2012 med 400 værelser. Byggeriet startede i januar 2010. Et stort akvarium er også under planlægning. På Brattørkaia må de fleste ældre bygninger vige for nye og moderne højhusbyggeri. I august 2010 åbnede musikmuseet Rockheim i det gamle mellager. 

Bydelen er fra før af kendt for at huse Norges største indendørs badeland, Pirbadet. Pirsenteret som ligger et stenkast fra Pirbadet huser et stort antal virksomheder. Helt sydøst på Brattøra ligger Rica Nidelven hotel, et af Trondheims største hoteller. Hotellet blev i 2009 udvidet med et nyt konferencecenter og 100 nye værelser, så det i alt har 349. Hotellet ligger lige ved Verfstbrua (populært kaldet Blomsterbrua) som går over til Nedre Elvehavn. 

Ellers består Brattøra i stor grad af godsterminaler og jernbanespor. Trondheim sentralstasjon, byens knudepunkt for bus- og togforbindelser, ligger også her. Vejforbindelsen "Nordre Avlastningsvei" går via Brattøra, der går via Pirbrua og fortsætter ud fra øen vi en tunnel til Skansen. Vejen åbnede i juni 2010.

Referencer 

Bydele i Trondheim
Solavågen

Solavågen (også skrevet Solevåg) er en by  i Sula kommune på Sunnmøre. Den ligger omkring 9 kilometer sydøst for kommunens administrationsby Langevåg. 

Solavågen havde i 1998 omkring 1.156 indbyggere, men har siden haft stor befolkningsvækst. Byen ligger langs Storfjorden med færgeforbindelsen Festøy - Solevåg,der med relativt nye bilfærger fra 2010 fører Europavej E39 over fjorden. 

Byer i Møre og Romsdal
Sula
Festøya

Festøya er et næs med en færgekaj og en gård ved Storfjorden/Hjørundfjorden i Ørsta kommune i Møre og Romsdal fylke i Norge. Fra Festøya går Europavej 39 med færge over Storfjorden til Solavågen (eller Solevåg), og der går færge over mundingen af Hjørundfjorden til Hundeidvik i Sykkylven kommune. Festøya (eller Festøy) er også navnet på næsset og gården hvor kajen ligger. Nu er der ingen fastboende på Festøya.

Gården
Gården Festøy har gårdsnummer 86 i Ørsta. Den ligger helt nordøst på Vartdalsstranda hvor Hjørundfjorden munder ud i Storfjorden. Festøya hørte fra gammel tid til Giskegodset. Frem til 1742 var der kun et landbrug på gården, men senere var den delst i to. Brugerne blev selvejere da de købte gårdene i 1771.

Arkæologiske fund
I 1977 undersøgte arkæologer den såkaldte «Båthaugen», en gravhøj som indeholdt en bådgrav, formentlig fra 800-tallet. I højen blev det fundet våbenrester, perler af glas og rav og et bronzebeslag som en regner med kom fra Irland.

Tidligere er der fundet en stenøkse og en trækøkke.

Eksterne kilder/henvisninger 

Baathaugen på kulturminnesok.no

Møre og Romsdals geografi
Ørsta
Kitten Scott

Kitten Scott (født 12. juni 1975 i Los Angeles, Californien), er en amerikansk pornoskuespiller. Hun har medvirket i 110 pornofilm siden 1996. I 2010 meddelte hun, at hun stopper i pornoindustrien.

Eksterne henvisninger 

 
 

Pornoskuespillere fra USA
Personer fra Los Angeles
Afroamerikanere
Folkestad

Folkestad er en bygd og et færgested i Volda kommune i Møre og Romsdal fylke i Norge. Bygden har omkring 300 indbyggere. I bygden ligger Folkestad skole. Færgeforbindelsen Volda–Folkestad er en del af  Europavej E39.

Eksterne kilder/henvisninger 

Trehesten.com , bygdens officielle hjemmeside

Volda
Byer i Møre og Romsdal
Eduard Riehm

Eduard Carl August Riehm (født 20. december 1830 i Diersburg, død 5. april 1888 i Giebichenstein) var en tysk protestantisk teolog.

Riehm var professor først i Heidelberg, senere, fra 1862, i Halle. Blandt hans værker må nævnes Die messianischen Weissagungen (1875) og Handwörterbuch des biblischen Altertums (1884), som han redigerede.

Kilder 

 

Teologer fra Tyskland
Bibelforskere
Professorer fra Tyskland
Ansatte ved Heidelbergs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Riemann

Riemann er et tysk efternavn, der henviser til blandt andre:

 Bernhard Riemann (1826–1866) – tysk matematiker
 Hugo Riemann (1849–1919) – tysk musikforsker

Efternavne
Apache-licens

Apache-licensen (eller ASL) er en fri software licens udviklet af Apache, der anvendes af alle Apache-projekter. Den blev først udviklet til Apache-webserveren i 1999. I modsætning til copyleft-licenserne, som er restriktive i hvad man kan gøre med softwaren,  er Apache-licensen en såkaldt "permissive" licens, i samme familie som BSD-licensen og MIT-licensen. Dette har gjort den attraktiv i kommercielle projekter, da man ikke risikerer at skulle åbne al sin egen software som følge af at man tager Apache-licenseret software i brug.

Et eksempel på Apache-licensens popularitet er, at Microsoft i 2009 valgte at licensere sine  open-source projekter under ASL i stedet for sine egne Ms-PL og Ms-RL. Et andet eksempel er at Oracle i 2011 valgte Apache og Apache-licensen for OpenOffice da de besluttede ikke selv af fortsætte satsningen. Endnu et eksempel er Citrix' donm af CloudStack til Apache.

ASF og dens projekter frigiver den software de fremstiller under Apache-licensen. Noget ikke-ASF software er også licenseret under licensen. I oktober 2012, var 8.708 projeter på SourceForge.net frigivet under Apache-licensens vilkår.  I et bloginlæg fra maj 2008, nævnte Google at over 25% af de tæt på 100.000 projekter der var oprettet på Google Code brugte Apache-licensen, herunder Android operativ systemet.

Versionshistorik
Apache-licensen 1.0 var den oprindelige Apache-licens, som alene gælder for ældre versioner af Apache-pakken (f.eks. version 1.2 af webbserveren).

Apache-licensen 1.1 godkendtes af Apache Software Foundation i år 2000: Den væsentligste forandring i forhold til 1.0 licensen er "reklamklausulen" (§ 3 i 1.0 licens), i hvilken fremstillede produkter ikke længere behøver at blive medtaget i reklamemateriale, men kun i dokumentationen.

ASF antog Apache License 2.0 i januar 2004. De formulerede mål for licensen inkluderede at gøre licensen lettere at anvende for ikke-ASF-projekter, at opnå en bedre kompatibilitet med GPL-baseret software, at tydeliggøre licensen på bidrag og at stille krav om en patentlicens på bidrag der krænker en bidragyders egne patenter.

Versioner
Det er version 2.0 der anvendes i dag. Den originale version var 1.0 og der findes en version 1.1 fra 2000.

 http://apache.org/licenses/LICENSE-2.0, nuværende licensvilkår
 http://apache.org/licenses/LICENSE-1.1, historiske licensvilkår, erstattet af version 2.0
 http://apache.org/licenses/LICENSE-1.0, historiske licensvilkår, erstattet af version 1.1

Kompatibilitet med GPL
Apache Software Foundation og Free Software Foundation (FSF) er enige om, at ASL 2.0 er en fri softwarelicens og envejs-kompatibel med version 3 af GNU General Public License (GPL). Da GPL version 3 indeholder alle krav fra Apache-licensen 2.0 plus yderligere,  kan et projekt der kombinerer kode under GPL version 3 med kode under ASL 2.0 licenseres under GPL version 3, men ikke under ASL. 

Free Software Foundation anser dog at alle versioner af Apache-licensen (fra 2007) er uforenlig med den tidligere GPL version 1 og 2.

Se også
GNU General Public License
MIT-licensen
BSD-licensen

Eksterne henvisninger
Licensteksten

Kilder

Fri software
Fri software-licenser
Au Masculin

Au Masculin (dansk: "i hankøn") er det tredje album af den franske sangerinde Amandine Bourgeois, udgivet i 2014. Albummet består modsat hendes tidligere album af en fortolkning af sange, som har påvirket Amandine Bourgeois gennem hendes liv, samtidig med at alle sangene oprindeligt er sunget af mænd, herfra kommer titlen. Amandine Bourgeois havde egentlig planlagt et album af egne sange. Albummet nåede blot op som nr 52 på de franske hitlister.

Baggrund 
I 2013 vandt Amandine Bourgeois Chansons d'Abord og kom derfor med til Eurovision Song Contest 2013 for Frankrig med sangen "L'enfer et moi" skrevet af David Salkin og Boris Bergman.. Selv om Amandine Bourgeois fik en yderst skuffende 23.-plads gik "L'enfer et moi"'s pladeselskab Warner Music France dog alligevel med til at producere Amandine Bourgeois' tredje album eftersom, at hun havde en succesfuld deltagelse på Jean-Jacques Goldmans album Génération Goldman.

Amandine Bourgeois havde i starten også forestillet sig sit tredje album som et originalt album ligesom hendes to foregående, men efter floppet af hendes andet album Sans amour mon amour, som kun solgte 4.000 eksemplarer, og nederlaget med "L'enfer et moi" ved Eurovision Song Contest 2013 måtte hun ty til andre midler og valgte derefter albummets nuværende koncept. Hun havde også tidligere udtalt sig om sit mishag ved den slags album, men en skribent udtaler, at "hun tydeligvis er en sanger, der er i en position, hvor hun ikke længere selv kan bestemme".

Produktion 
Produktionen til Au Masculin fandt sted i foråret 2014 med hjælp fra Warner Music France. Produktionen blev påbegyndt samtidig med Amandine Bourgeois' underskrivelse af en kontrakt om et album med Warner Music France. Amandine Bourgeois har udtalt om produktionen, at hun arbejder sammen med Quentin Bachelet, som er sangeren Pierre Bachelets søn.

Single 
Singlen "Ma Gueule" blev allerede udgivet den 21. marts 2014.

Sange 
Et udvalg af de 17 sange på albummet:
 "Ma Gueule"
 "Alors on danse"
 "La ballade de Jim"
 "Love me, please love me"
 "Madame rêve"
 "Il est cinq heures, Paris s'éveille"
 "Mona Lisa Klaxon"

Referencer 

Album fra 2014
Rockalbum fra Frankrig
Popalbum fra Frankrig
Fredsegen i Augustenborg

Fredsegen i Augustenborg er et egetræ plantet af tyskerne i 1871 i anledning af, at Prøjsen i 1870-71 vandt Alsace og det nordlige Lorraine fra Frankrig.

På Jægerpladsen lå oprindeligt én af fire damme, hvor hertugens jægere vaskede deres hunde efter jagten. Jægerne boede i husene omkring pladsen, som er opkaldt efter dem. Oprindeligt var egetræet omgivet af et stakit for at beskytte det mod hærværk. Tyskerne havde desuden forsynet træet med et skilt, hvorpå der stod: Sieges Eiche ("Sejersegen").

Træet skulle minde om sejren, men var også et udtryk for, at tyskerne nu ønskede fred. Det blev markeret ved at plante en række fredsege i det tyske rige og dermed også i Sønderjylland, der var under preussisk styre fra 1864 til 1920. Ikke mange af de oprindelige fredsege har overlevet frem til i dag. Nogle er blevet erstattet af nye træer, mens andre er blevet fjernet. Fredsegen på Jægerpladsen i Augustenborg er et af de få danske fredsege, som har overlevet.

Danmarks Naturfredningsforening har udnævnt fredsegen i Augustenborg til "Evighedstræ". Det skete ved en diplomoverrækkelse på Jægerpladsen den 4. april 2012, hvor borgmesteren fik overrakt diplomet. Danmarks Naturfredningsforening udpeger og mærker gamle træer, der skal stå for evigt. Formålet er at redde så mange gamle træer som muligt.

Kilder 
 Hans Lind: Augustenborg som det var engang, 1994 
 Danmarks Naturfredningsforening

Eksterne henvisninger
 "De gamle træer skal leve evigt i Sønderborg"  hos Dn.dk, Danmarks Naturfredningsforening  
 Om "Evighedstræer"  hos Danmarks Naturfredningsforening 
 "Evighedstræer i Sønderborg"  fra Friluftsraadet.dk

Augustenborg
Mindesmærker i Syd- og Sønderjylland